গুরুদাসপুর থানার ভারপ্রাপ্ত কর্মকর্তা (তদন্ত) আনারুল ইসলাম জানান, খবর পেয়ে শনিবার সকালে রুহাই গ্রামের চলনবিল এলাকায় একটি বস্তা উদ্ধার করা হয়। পরে বস্তার মুখ খুললে ক্ষত-বিক্ষত একটি লাশ পাওয়া যায়। ধারণা করা হচ্ছে, প্রায় ১০ দিন আগে লাশটি চলনবিলের পানিতে পড়ে ছিল। তাকে কেউ হত্যা করে এখানে ফেলে গেছে। তার নাম-পরিচয়ও মেলেনি। ময়নাতদন্তের জন্য লাশ নাটোর সদর হাসপাতাল মর্গে পাঠানো হয়েছে। খুবজীপুর ইউনিয়ন পরিষদের চেয়ারম্যান মনিরুল ইসলাম জানান, দুর্গন্ধযুক্ত লাশটি উদ্ধার করে থানায় নিয়ে যাওয়া হয়েছে। তবে কীভাবে, কেমন করে লাশটি এখানে এলো তা বলা যাচ্ছে না।